**HATÁRIDŐS ADÁSVÉTELI KERETSZERZŐDÉS**

**Fajta és mennyiség szerint meghatározott dolog adásvételére**

**2015.06.30. MINTA**

amely alulírott napon és helyen

egyrészről, mint Vevő:

**MÁV FKG Felépítménykarbantartó és Gépjavító Korlátolt Felelősségű Társaság**

Rövidített elnevezés: MÁV FKG Kft.

Székhely: 5137 Jászkisér, Jászladányi út 10.

Számlavezető pénzintézete: K&H Bank Zrt.

Számlaszáma: 10200971-21521542-00000000

Adószáma: 11267425-2-16

Statisztikai jelzőszám: 11267425-4212-113-16

Cégbíróság és cégjegyzékszám: Szolnoki Törvényszék Cégbírósága

Cg.16-09-002819

Aláírási joggal felruházott képviselő: Filó Gábor ügyvezető

(a továbbiakban: Vevő, vagy MÁV FKG Kft.)

másrészről, mint Eladó:

**[…]**

Rövidített elnevezés: **[…]**

Székhelye: **[…]**

Számlavezető pénzintézete: **[…]**

Számlaszáma: **[…]**

Adószáma: **[…]**

Statisztikai jelzőszám: **[…]**

Cégbíróság és cégjegyzékszám: **[…]**

Aláírási joggal felruházott képviselő: **[…]**

(a továbbiakban: Eladó, vagy *„cég rövidített elnevezés”*)

között (a továbbiakban együttesen: a Szerződő Felek) az alábbi feltételek szerint jött létre.

1. **A KERETSZERZŐDÉS TÁRGYA**
   1. Eladó vállalja, hogy az 1. számú mellékletben felsorolt, ott meghatározott fajtájú és nettó egységárú árukból (a továbbiakban: Áru) a Vevő által kiállított megrendelőben meghatározott mennyiséget, az ott meghatározott időpontban és helyen a Vevőnek átadja.
   2. Vevő vállalja, hogy a jelen keretszerződésnek megfelelően átadott árukat átveszi és a 3. pontban meghatározottak szerint a Vételárat megfizeti.
   3. Jelen keretszerződés aláírása a Vevő részére nem jelent megrendelési kötelezettséget, illetve arra vonatkozó kizárólagosságot, hogy ezen árukat kizárólag az Eladótól szerezheti be, azaz Vevő jogosult a jelen szerződés tárgyát képező árufajták vonatkozásában más Eladókkal is szerződést kötni.
   4. Vevő a jelen Keretszerződés hatálya alatt megrendelés leadásával jogosult az Eladótól az Áruk szállítását megrendelni (a továbbiakban: Megrendelés). Az egyes Megrendelésekben Vevő köteles megjelölni az adott Megrendelés teljesítésének határidejét, a teljesítési helyet, továbbá az egyéb, az adott Megrendelés teljesítésére vonatkozó különös feltételeket. Az egyes Megrendeléseket, azok módosítását, törlését az Eladó minden esetben köteles a kézhezvételtől számított 2 munkanapon belül visszaigazolni, valamint köteles azokat a jelen Keretszerződésben, valamint az adott Megrendelésben foglaltak alapján teljesíteni. A Megrendelés teljesítését Eladó csak a működési körén kívül eső okra hivatkozva tagadhatja meg. Eladó a Megrendelésben foglalt valamely feltételtől eltérni csak Vevő előzetes írásbeli hozzájárulásával jogosult.
   5. Felek a Megrendelések és azok visszaigazolása megküldése módjára a jelen Keretszerződés 10. pontjában foglaltakat kötelesek alkalmazni.
2. **MENNYISÉG**
   1. A jelen Keretszerződés 1. számú melléklete tájékoztató jelleggel tartalmazza a Vevő várható mennyiségi igényét az adott áruféleségből, de az egyes termékek megrendelése a Vevő alábbiakban meghatározott képviselői által faxon, levélben vagy e-mailen elküldött, írásos formában történő eseti Megrendeléseinek útján történik.

Megrendelés kiadására Vevő alábbi képviselői jogosultak:

* a mindenkori műszaki igazgató és a mindenkori gazdasági igazgató együttesen
* a mindenkori ügyvezető önállóan

Telefonszám: + 36 57 450 941

E-mail: [titkarsag@fkg.hu](mailto:titkarsag@fkg.hu)

* 1. Eladó elfogadja, hogy a várható megrendelési igény megjelölése nem jelent arra vonatkozó jogi kötelezettségvállalást, hogy ezt a mennyiséget Vevő ténylegesen meg is rendeli. Eladó csak a szerződésszerűen átadott mennyiség Vételárát jogosult kiszámlázni Vevőnek.
  2. Eladó kötelezettséget vállal a Vevő Megrendeléseinek folyamatos teljesítésére, és arra, hogy a határidők biztosítása érdekében raktárában megfelelő tartalék készletezéséről gondoskodik.
  3. A már leadott Megrendelés módosítására, illetve törlésére Vevőnek a 4.1. pont szerinti teljesítési határidőt [48] órával megelőzően faxon vagy e-mailen küldött írásbeli értesítés formájában van lehetősége.

1. **Vételár**
   1. A Felek megállapodnak abban, hogy a Vevő a jelen Keretszerződés 1. pontja szerinti kötelezettségek ellenében az 1. számú mellékletben meghatározott egységárak (továbbiakban: Egységárak) alapján kalkulált vételárat (továbbiakban: Vételár) fizet az Eladónak.
   2. A nettó Vételár magában foglalja a szerződésszerű teljesítéshez szükséges valamennyi munka-, anyag- és egyéb költséget – ideértve a fuvarozás, tárolás, csomagolás, rakodás, hatósági engedélyek költségeit és a termékdíjat is –, az esetleges betanítás, oktatás költségét, valamint a különféle vámköltséget, hatósági díjakat és adókat az általános forgalmi adó kivételével.
   3. A jelen Keretszerződés 1. számú mellékletében rögzített megállapodott egységárak a Megrendelőben meghatározott teljesítési helyen történő teljesítéssel értendőek.
   4. Felek megállapodnak, hogy a Vevőnek átadott Áru tulajdonjogát a Vételárról a jelen Keretszerződés szerint kiállított számla megfizetéséig az Eladó a Ptk. 6:216.§-ban foglaltak szerint fenn tartja.
2. **TELJESÍTÉSI HATÁRIDŐ**
   1. Eladó az árut a Megrendelőben meghatározott határidőre köteles a 6.1. pontban meghatározott helyen átadni Vevőnek. Amennyiben a Megrendelőben nincs teljesítési határidő meghatározva, akkor legkésőbb a Megrendelés visszaigazolását követő [3] munkanapon belül köteles a megrendelt árut Vevőnek átadni. (VAGY az elfogadott ajánlat szerint)
   2. Vevő a teljesítési idő előtt felajánlott teljesítést köteles elfogadni, ha az lényeges jogi érdekét nem sérti, és az Eladó az ezzel járó többletköltséget viseli.
3. **TELJESÍTÉS**
   1. A Megrendelés teljesítésének megkezdését megelőzően az Eladó köteles megadni a fuvarozást végző gépjármű forgalmi rendszámát, valamint a gépjárművezető nevét, hogy Vevő ezen személy 6.1. pontban meghatározott áruátvételi helyére történő beléptetésről gondoskodni tudjon.
   2. Amennyiben a jelen szerződés alapján megvalósuló bármely termékértékesítés az adózás rendjéről szóló 2003. évi XCII. tv. (a továbbiakban: Art.) 22/E. § szerinti Elektronikus Közúti Áruforgalom Ellenőrző Rendszer (a továbbiakban: EKAER) hatálya alá tartozik, abban az esetben az EKAER-hez kapcsolódó bejelentési kötelezettség teljesítése az Eladó feladata, amelynek teljesítése érdekében a Vevő köteles az Eladóval teljes körűen együttműködni, az EKAER körébe tartozó adatokról, tényekről és körülményekről Eladót késedelem nélkül tájékoztatni.

Együttműködési kötelezettsége keretében Vevő köteles külön az Eladó megkeresésére, írásban tájékoztatni az Eladót:

* + a kirakodás (kiürítés) címéről, legkésőbb a termék felrakodásának megkezdéséig;
  + a kirakodási címen található ingatlant az adott jogügylet kapcsán jogszerűen használó vállalkozás adatairól (név, adóazonosító szám), amennyiben e vállalkozás nem azonos a Vevővel, legkésőbb a termék felrakodásának megkezdéséig;
  + az EKAER nyilvántartásban feltüntetett adatok (ideértve különösen a kirakodási címet, illetve a termék fuvarozásához használt gépjármű forgalmi rendszámát) bármely változásáról, a változást követően haladéktalanul.

A termék fuvarozására használt jármű kirakodási helyre történő érkezésének időpontját, a kirakodási címre érkezésekor, de legkésőbb a kirakodási címre érkezést követő munkanap 12:00 óráig köteles az Eladó az EKAER elektronikus felületén bejelenteni.

Eladó tudomásul veszi, hogy a fenti bejelentési kötelezettség teljesítése (az EKAER elektronikus felület elérése) előzetes regisztrációt igényel, melyről Eladó saját szervezésében és felelősségére gondoskodik.

Eladó tájékoztatja Vevőt, hogy a jelen szerződés alapján értékesített termékek az Art. 178. § 43. pontja szerinti egyéb kockázatos terméknek minősülnek [VAGY] nem minősülnek.

[**MEGJEGYZÉS:** Amennyiben nem kockázatos termékről van szó, és a terméket a Vevő fuvarozza vagy fuvaroztatja, akkor a bejelentés a Vevő kötelezettsége.]

1. **MENNYISÉGI ÉS MINŐSÉGI ÁTADÁS-ÁTVÉTEL**
   1. Az áruátvétel (a teljesítés) helye:

[…]

* 1. Felek rögzítik, hogy az Eladó a jelen Keretszerződés 1. pontjában meghatározott Megrendelés teljesítése során az átadott Árukat teljesítésigazolással (szállítólevél) (a továbbiakban: Szállítólevél) köteles ellátni. Az Eladó a Szállítólevélen nyilatkozni köteles arról, hogy az Áruk, valamint a felhasznált anyagok, alkatrészek a minőségi és műszaki követelményeknek megfelelnek. A Szállítólevélnek tartalmaznia kell:
* az átadott termékek pontos megnevezését;
* az átadott termékek mennyiségeit és mennyiségi egységeit;
* az átadás dátumát;
* a megrendelés számát, e szerződés számát és Basware számát;
* az átadó aláírását, bélyegzőlenyomatát.

A Szállítólevél nem szerződésszerű kiállításának következményét (pl. számla visszaküldése nem megfelelő Szállítólevél miatt, e miatti későbbi fizetés) Eladó viseli.

* 1. A Felek megállapodnak abban, hogy a Megrendelés teljesítésének igazolása a Szállítólevél kiállításával és Vevő általi aláírásával történik.
  2. A szállított termék befogadásának feltétele a szállítást követően Vevő által azonnal megkezdett mennyiségi átvétel eredményes befejezése. Az átvett termék minőségével kapcsolatos igények tekintetében Vevő jogfenntartással él. Vevő fenntartja magának a jogot, hogy az átadott terméket külön minőségi vizsgálatnak vesse alá.
  3. Ha a mennyiségi átvétel nem tár fel problémát, a teljesítés igazolása a Szállítólevél Vevő 6.6. pontban megjelölt képviselője általi aláírásával és dátummal való ellátásával történik, amelyen a Felek az aláírás alatt a nevüket olvasható, nyomtatott betűkkel is feltüntetik.
  4. A Szállítólevél Vevő általi aláírása, valamint az Eladó számlájának Vevő általi megfizetése nem jelent joglemondást Vevő részéről, továbbá Vevő kifejezetten fenntartja a szerződésszegésből eredő igényei érvényesítésének jogát arra az esetre is, ha a teljesítést a szerződésszegésről tudva elfogadta vagy az Eladó számláját kifizette úgy, hogy igényét nem jelentette be azonnal Eladó részére.
  5. Ha az átvétel során a Felek bármilyen eltérést, problémát tapasztalnak jegyzőkönyvet (továbbiakban: Jegyzőkönyv) vesznek fel, melyet szintén mindkét fél aláír.
  6. A Felek megállapodnak abban, hogy a Szállítólevél és a Jegyzőkönyv aláírására Vevő részéről az alábbi személyek jogosultak:

……………………………….

Telefon: ……………

Telefax: ……………

E-mail: …………….

Az Eladó részéről:

……………………………….

Telefon: ……………

Telefax: ……………

E-mail: …………….

* 1. A Felek megállapodnak abban, hogy minőségi eltérés esetén a Vevő a szerződéses kötelezettsége teljesítésének (rész)eredményét nem köteles átvenni. Eladó ilyen esetben a jelen szerződésben foglalt kötbér, valamint a többletköltség viselése mellett a továbbiakban is köteles szabályszerűen teljesíteni.

1. **A KERETSZERZŐDÉS IDŐTARTAMA, MEGSZŰNÉSE, MÓDOSÍTÁSA, A SZERZŐDÉSSZEGÉS KÖVETKEZMÉNYEI, KÖTBÉR**
   1. Jelen Keretszerződés hatálya az aláírás napjától 2015. december 31. napjáig tart.
   2. A Keretszerződés megszűnése napjáig az Eladóhoz megérkezett Megrendelésben foglaltaknak Eladó köteles jelen Keretszerződésben foglaltak szerint eleget tenni.
   3. A Keretszerződést a Felek – a másik fél súlyos szerződésszegése esetén – írásban felmondhatják. A felmondás csak indokolással ellátva érvényes.
   4. A Vevő, anélkül, hogy elveszítené jogát a szerződésszegés esetében őt megillető egyéb igényekre, az Eladónak megküldött írásbeli nyilatkozattal egyoldalúan felmondhatja a jelen Keretszerződést különösen:

* Hibás teljesítés esetén, amennyiben az Eladó a Vevő felszólítására a jelen Keretszerződés 7.10. pontjában megjelölt határidőn, illetve a Vevő által meghosszabbított határidőn belül a hibát nem javítja ki, vagy a hibát nem lehet kijavítani,
* Ha az Eladó késedelembe esik és a Vevő által írásban adott (vagy elfogadott) póthatáridő eredménytelenül járt le,
* Ha az Eladó a késedelmes teljesítésének esetére kikötött maximális kötbérösszeget elérte,
* Ha az Eladó – a Vevő erre vonatkozó írásbeli felhívása ellenére – nem teljesíti szerződéses kötelezettségét,
* Ha az Eladóval szemben csődeljárást indítanak, vagy felszámolási, végrehajtási, illetve végelszámolási eljárás alatt áll.
  1. Az Eladó a Vevő szerződésszegése esetén a Vevőnek megküldött írásbeli nyilatkozattal egyoldalúan felmondhatja a jelen Keretszerződést, különösen:
* Amennyiben a Vevő fizetési kötelezettségének a fizetési határidő lejártát követő, az Eladó által küldött írásbeli felszólításban megjelölt további legalább 15 napos határidőben sem tesz eleget fizetési kötelezettségének;
* Ha a Vevővel szemben csődeljárást indítanak, vagy felszámolási, végrehajtási, illetve végelszámolási eljárás alatt áll.
  1. Amennyiben Eladó elmulasztja a szerződésben vállalt kötelezettségének a vállalt teljesítési határidőn belüli teljesítését, úgy a Vevő – a szerződésszegésből fakadó egyéb kárigényen túl – **késedelmi kötbér**re jogosult. A késedelmes teljesítés esetén a kötbér mértéke az eredménytelenül eltelt teljesítési határidőt követő minden késedelmesen eltelt nap után a le nem szállított Árukra vetített nettó vételár 0,5%-a, de maximum 15 %.
  2. Ha Eladó hibás Árut szállít, vagy más módon nem a jelen szerződésben foglaltaknak megfelelően teljesít, a Vevő **hibás teljesítési kötbér**t követelhet: ennek alapja a hibás teljesítéssel érintett termékek nettó összértéke, mértéke annak 15 %-a.
  3. Felek a Ptk. 6:187. § (2) bekezdésében rögzítettektől eltérően megállapodnak abban, hogy Vevő jogosult a hibás teljesítési kötbér és a jótállási/szavatossági jogok együttes érvényesítésére. Amennyiben a vonatkozó, valamennyi jogalkalmazóra nézve kötelező érvényű, egységesített jogértelmezés szerint a Ptk. idézett rendelkezése nem teszi lehetővé a hibás teljesítési kötbér és a jótállási/szavatossági jogok együttes érvényesítését, Felek megállapodnak, hogy Vevő kizárólagos joga annak eldöntése, hogy hibás teljesítés esetén a hibás teljesítési kötbért vagy a jótállási/szavatossági jogait érvényesíti. Eladó póthatáridő tűzése esetén köteles a póthatáridőből eltelt idő után késedelmi kötbért fizetni, kivéve, ha Vevő kifejezetten késedelmi kötbér mentes póthatáridőt tűzött ki. Amennyiben Vevő a hibásteljesítés kijavítása miatt tűzött ki póthatáridőt és az Eladó a póthatáridőn belül a hibát kijavítja, Vevő csak hibásteljesítési kötbérre tarthat igényt. Amennyiben az Eladó a póthatáridőn belül nem javítja ki a hibát, Vevő hibásteljesítési, valamint a póthatáridő teljes időtartama után késedelemi kötbért egyaránt követelhet.
  4. Eladó a jelen szerződésben vállalt kötelezettségei nem teljesítése esetén köteles a Vevő részére **meghiúsulási kötbér**t fizetni, melynek alapja a meghiúsulással érintett termékek nettó összértéke, mértéke annak 20 %-a.
  5. Vevőnek jogában áll elállni a szerződéstől, amennyiben Eladó a vállalt szállítási határidőt legalább 15 nappal túllépi, hibás teljesítés esetén a kicserélési kötelezettségének 8 napon belül nem tesz eleget, vagy a szerződésből fakadó egyéb kötelezettségét súlyosan megszegi. A Vevő ez esetben is jogosult kötbért követelni az Eladótól.
  6. Azon esetben amennyiben a minőségi hibás termékek mennyisége meghaladja a leszállított részmennyiség 5%-át, úgy a Vevő jogosult a szerződést felmondani. Ezen esetben Eladót kártérítés nem illeti meg, azonban Eladó köteles a Vevő valamennyi igazolt kárát megtéríteni (pld. magasabb áron történő beszerzés).
  7. Vevő kötbérigényét érvényesítheti (a kötbér esedékessé válása) különösen:
* Eladó késedelme esetében, amennyiben a Vevő írásban póthatáridőt ad, annak eredménytelen elteltével, póthatáridő hiányában a kötbér megfizetésére való írásbeli felszólítással, továbbá, amennyiben a kötbér összege a késedelmes teljesítés esetére kikötött maximális kötbérösszeget elérte;
* Eladó nem teljesítése esetében, amennyiben neki felróható módon nem teljesít és Vevő írásbeli felszólításában meghatározott póthatáridő is eredménytelenül telik el, a póthatáridőt követően;
* Eladó nem teljesítése esetében, amennyiben a Vevő bizonyítható érdekmúlásra hivatkozva a teljesítésre nem tart igényt, a kötbér megfizetésre való írásbeli felszólítással;
* Eladó hibás teljesítése esetén, amennyiben a Vevő írásban póthatáridőt ad a hiba kijavítására, annak eredménytelen elteltével, póthatáridő hiányában a kötbér megfizetésére való írásbeli felszólítással.
  1. A Vevő kötbérigényének érvényesítése nem jelenti az egyéb igényeiről történő lemondást. Vevő jogosult a kötbért meghaladó kárát és a szerződésszegésből eredő egyéb jogait is az Eladóval szemben érvényesíteni, a kötbérek, valamint az Eladó által Vevőnek okozott károk összegét levonhatja az Eladónak fizetendő esedékes, vagy esedékessé váló pénzösszegből (Ptk. 6:49.§, Ptk. 6:50 valamint Ptk. 6:52.§ szerinti beszámítás).
  2. A kötbérigény érvényesítésének feltétele, hogy az érvényesítését megalapozó esemény bekövetkeztét a Vevő – a körülmények feltüntetésével – írásban közölje a másik féllel.
  3. A teljesítés elmaradása, késedelmes vagy hibás teljesítés esetén, amennyiben a Vevőnek az Eladóhoz intézett felszólítása eredménytelen marad, Vevő jogosult ellátása érdekében más eladót igénybe venni. A Vevő fentiek okán keletkezett valamennyi költségét, illetve mindennemű kárát az Eladó köteles megtéríteni, illetve az ezzel kapcsolatban felmerülő többletköltség is a mulasztásért felelős Eladót terheli.
  4. Az Eladó számlájának Vevő általi megfizetése nem jelent joglemondást Vevő részéről, továbbá Vevő kifejezetten fenntartja a szerződésszegésből eredő igényei érvényesítésének jogát arra az esetre is, ha a teljesítést a szerződésszegésről tudva elfogadta vagy az Eladó számláját kifizette úgy, hogy igényét nem jelentette be azonnal az Eladó részére.
  5. A késedelmi, hibás teljesítési és meghiúsulási kötbér megfizetése esetén is jogosult Vevő az Eladó teljesítését követelni, illetve jogosult a Ptk. szerinti szavatossági igényeit érvényesíteni, továbbá a kötbér megfizetése nem érinti a jogszabály és jelen szerződés alapján Vevőt megillető bármely más igény érvényesítésének lehetőségét, e körben a felek kifejezetten eltérnek a Ptk. 6:187. § (1) és (2) bekezdésében rögzítettektől.

1. **SZAVATOSSÁG, JÓTÁLLÁS**
   1. Az Eladó szavatol azért, hogy a termék a teljesítés időpontjában megfelel a jelen szerződésben, ill. a jogszabályokban meghatározott minőségi követelményeknek, illetve a **[…]** szabványban előírtaknak.

[**SZABVÁNY HIÁNYÁBAN EZT A RENDELKEZÉST KELL ALKALMAZNI**

* 1. Az Eladó szavatol azért, hogy az általa szállított, az 1. pontban megjelölt Áru rendelkezik az azonos fajtájú árukra jellemző minősséggel, valamint alkalmas ugyanazokra a célokra, amelyre azonos fajtájú terméket rendszerint használnak, illetve rendelkezik a termék leírásában, vagy a mintában szereplő tulajdonságokkal; vagy alkalmas arra a célra, amit a Vevő elképzelt, és amivel az Eladó is egyetértett.]
  2. Az Eladó az általa leszállított Árura **[hónap]** jótállást vállal. Amennyiben a termék gyártója ennél hosszabb jótállást vállal, akkor az Eladó megfelelő idejű jótállásra köteles.

**]**

**[Amennyiben építőipari termékről van szó:**

* 1. Az Eladó vonatkozó Építőipari Műszaki Engedélyének adatai / Nemzeti Műszaki Értékelés/ Üzemi Gyártásellenőrzési Tanúsítvány:

Száma: **[…]**

Érvényesség kezdete: **[…]**

Érvényesség vége: **[…]**

**]**

* 1. A Vevő a 6.2. pont szerinti Jegyzőkönyv felvételével, vagy írásban értesíti az Eladót a jelen szerződés teljesítésével összefüggésben a szavatosság/jótállás keretében felmerülő bármely, a teljesítéssel kapcsolatos kifogásáról. Eladó az értesítés kézhezvételét követően a lehető legrövidebb időn belül, de legkésőbb 3 munkanapon belül köteles megkezdeni szavatossági/jótállási kötelezettsége teljesítését.
  2. Eladó felel azért, hogy a leszállítandó Áru per-, teher-, igény és harmadik személy jogától mentes.

1. **FIZETÉSI FELTÉTELEK**
   1. Felek megállapodnak abban, hogy az Eladó megrendelésenként 1 db szabályszerűen kiállított számla (a továbbiakban: Számla) kibocsátására jogosult a jelen Keretszerződés szerinti teljesített Megrendelés alapján.
   2. A Felek megállapodnak abban, hogy az Eladó Számla kibocsátására a szolgáltatásnak a Vevő által szerződésszerűen igazolt, maradéktalan, szabályszerű teljesítése után jogosult.
   3. Az Eladó a Számlán a Vevő alábbi adatait tünteti fel:

**MÁV FKG Kft.**

5137 Jászkisér, Jászladányi út 10.

* 1. A Felek megállapodnak abban, hogy a Számla a Vevő megrendelési számának, a **BASEWARE** szám, valamint a jelen Keretszerződés számának feltüntetésével, és a Szállítólevél másolatának csatolásával tértivevényes postai küldeményként az alábbi címre küldendő (a borítékon feltüntetve, hogy számláról van szó):

**A számla benyújtásának helye: MÁV SZK Zrt. Bejövő Számla Könyvelés**

1426 Budapest, Pf.: 24

A Szerződés Számának, BW Számának feltüntetése, vagy a Szállítólevél másolatának hiányában a Vevő jogosult a Számlát azonosítatlanként visszaküldeni, az ebből eredő késedelem esetére a Vevőt késedelmi kamatfizetési kötelezettség nem terheli. A Vevőt fizetési kötelezettség kizárólag a szerződés szerint kiállított számlával szemben terheli és a rá vonatkozó fizetési határidő is kizárólag a szerződés szerint kiállított számla kézhezvételének, vagy a szerződésben meghatározott összes melléklet Vevőhöz történő beérkezésének napját követő napon kezdődik.

* 1. A számla ellenértékét Vevő az Eladó alábbi bankszámlájára utalja át a jelen keretszerződés rendelkezéseinek megfelelő módon kiállított számla kézhezvételétől számított 30 banki napon belül.

Számlavezető pénzintézet: [ADAT]

Bankszámla száma: [ADAT]

* 1. A fizetés módja: elektronikus átutalás. Eladó számlája azon a napon számít pénzügyileg teljesítettnek, amikor a pénzt az Eladó bankszámláján a számlavezető bankja jóváírta, vagy azt jóvá kellett volna írnia.
  2. Számla elengedhetetlen mellékletét képezi a Szállítólevél.
  3. A Felek megállapodnak abban, hogy a Vevő a Számla kiállításától számított 35 napon belül, banki átutalás útján teljesíti a fizetési kötelezettségét. A banki átutalás a Számlán megjelölt bankszámlára, forintban történik. A fizetési kötelezettséget a Vevő bankszámlájának terhelésekor kell teljesítettnek tekinteni. A 6.8. pontra tekintettel Eladó a meghatározott összeghatárt meghaladó Számláján köteles nyilatkozni, hogy a számla kiállításakor szerepel a köztartozásmentes adózói adatbázisban, vagy köteles a számlához a kiállítás napjához viszonyítva 30 napnál nem régebbi nemlegesnek minősülő együttes adóigazolást csatolni.
  4. Késedelmes fizetés esetén Eladó a Ptk. 6:155.§-ban meghatározott mértékű késedelmi kamat felszámítására jogosult. Szerződő felek megállapodnak, hogy a Ptk. 6:22. § (3) bekezdésében foglaltakra tekintettel az Eladó által felszámított késedelmi kamat tekintetében az általánosnál rövidebb elévülési időben állapodnak meg oly módon, hogy az Eladó késedelmikamat-követelését a kamat jogalapjául szolgáló számla kifizetésének napját követő naptári év január 20. napjáig jogosult érvényesíteni. Ezen időpontot követően az Eladó késedelmikamat-követelését a szerződő felek elévültnek tekintik.
  5. A Vevő és az Eladó megállapodnak, hogy a jelen szerződés és az azzal kapcsolatos kifizetések tekintetében alkalmazzák az adózás rendjéről szóló 2003. évi XCII. törvény 36/A. §-ának foglalt rendelkezéseket.

Ennek értelmében Eladó vonatkozásában a havonta nettó módon számított 200.000 Ft-ot meghaladó kifizetés akkor teljesíthető visszatartási kötelezettség nélkül, ha az Eladó:

* bemutat, átad vagy megküld a tényleges kifizetés időpontjától számított 30 napnál nem régebbi nemlegesnek minősülő együttes adóigazolást, vagy
* kifizetés időpontjában szerepel a köztartozásmentes adózói adatbázisban.
  1. Felek megállapodnak abban, hogy Vevő az Eladóval szemben fennálló lejárt pénzkövetelését (kötbér, kártérítés) az Eladóhoz intézett jognyilatkozattal jogosult beszámítani, azaz a számla összegéből levonásba helyezni.
  2. A Vevővel szembeni bármilyen követelés engedményezése (ide értve annak faktorálását is), illetve Vevővel szembeni bármilyen követelésen zálogjog alapítása csak a Vevő előzetes írásos jóváhagyásával lehetséges. A Vevő írásos jóváhagyása nélküli engedményezéssel, zálogjog alapítással az engedményező/zálogjogot alapító Fél szerződésszegést követ el a Vevővel szemben, melynek alapján a szerződésszegőt kártérítési felelősség terheli.
  3. Szerződő felek megállapodnak, hogy Vevő Eladónak előleget nem fizet, fizetési biztosítékot nem ad, és egyéb szerződést biztosító mellékkötelezettségek sem terhelik.
  4. A Felek megállapodnak abban, hogy az Eladó hozzájárul ahhoz, hogy a számlán megjelölt összegből levonásra kerüljön a jelen Keretszerződésben meghatározott, esetlegesen felmerülő kötbér illetve többletköltség, vagy a Vevőnek okozott igazolt kár összege (Ptk. 6:49.§, Ptk. 6:50 valamint Ptk. 6:52.§ szerinti beszámítás).

1. **ÉRTESÍTÉSEK**
   1. A Felek megállapodnak abban, hogy a jelen Keretszerződés által megkívánt minden írásbeli értesítést a Felek mindenkori székhelyére kell megküldeni. Az erre a címre ajánlott, tértivevényes küldeményként postára adott értesítést, a kézbesítés megkísérlését követő 3. (harmadik) munkanapon kézbesítettnek kell tekinteni akkor is, ha a tértivevény szerint a kézbesítés azért volt eredménytelen, mert a címzett ismeretlen helyre költözött, az iratot nem vette át, vagy az átvételt megtagadta.
   2. A Felek rögzítik, hogy a kölcsönös együttműködésükkel összefüggő bármely lényeges információról haladéktalanul írásban (faxon, illetve e-mailben), visszaigazolható módon (postai úton történő kézbesítés esetében feladóvevénnyel és tértivevénnyel; személyes kézbesítés esetén átvételi elismervénnyel, amely az átvevő személy olvasható nevét és aláírását és az átvétel keltét tartalmazza) kötelesek a másik Felet értesíteni.
   3. Kapcsolattartók:

A Vevő részéről kapcsolattartásra kijelölt személy:

……………………………….

Telefon: ……………

Telefax: ……………

E-mail: …………….

Az Eladó részéről kapcsolattartásra kijelölt személy:

………………………………

Telefon: …………….

Telefax: …………….

E-mail: ………….….

1. **ZÁRÓ RENDELKEZÉSEK**
   1. Szerződő felek megállapodnak, hogy a jelen keretszerződés módosítása csak a szerződő felek kölcsönös megegyezésével, írásban lehetséges. Véleményeltérő nyilatkozattal a jelen keretszerződés semmilyen részében sem módosítható, az ilyen nyilatkozat a szerződésmódosítás kezdeményezésének tekintendő.
   2. A jelen keretszerződésben foglalt bármely jogosultság részbeni, vagy teljes átruházásához a másik fél előzetes írásbeli hozzájárulása szükséges.
   3. A jelen keretszerződés teljesítése során bármely fél tudomására jutott olyan információ, amely a másik fél üzleti tevékenységére, termékeire, szolgáltatásaira, vagy technikai ismereteire vonatkozik, üzleti titoknak minősül és azokat a szerződő felek bizalmasnak minősítik. A másik fél bizalmas információjáról tudomást szerző fél azt kizárólag a jelen keretszerződéssel kapcsolatban használhatja fel, a másik fél előzetes írásbeli hozzájárulása nélkül azt harmadik féllel nem közölheti, nyilvánosságra nem hozhatja, nem másolhatja, nem reprodukálhatja.
   4. Szerződő felek megállapodnak, hogy egymás bizalmas információit kölcsönösen, úgy védik, mint a sajátjukat. Minden, a jelen keretszerződés alapján átvett bizalmas információt – beleértve az arról készített bármilyen hordozón lévő másolatot is – az információtulajdonos rendelkezésének megfelelően vissza kell szolgáltatni, vagy meg kell semmisíteni az alábbi esetekben: a keretszerződés hatályát veszti, a keretszerződés megszűnik, az információtulajdonos azt megkívánja.
   5. Jelen keretszerződés végrehajtásával kapcsolatos minden vitás kérdést a felek békés úton kísérelnek megoldani. Szerződő felek kötelesek a peren kívüli egyeztetés lefolytatni. Szerződő felek megállapodnak, hogy a tárgyalások eredménytelensége esetén a Polgári Perrendtartásról szóló 1952. évi III. törvény általános szabályai szerint hatáskörrel és illetékességgel rendelkező bíróság jogosult eljárni.
   6. A Felek tudomásul veszik, hogy a szerződés teljesítésekor egyik fél sem tanúsíthat olyan magatartást, amellyel a másik jogos gazdasági érdekeit veszélyeztetné. Ide tartozik, hogy a Felek tartózkodnak az egymás munkajogi állományába tartozó munkavállalók közvetett, vagy közvetlen foglalkoztatásától. Ennek biztosítása érdekében Eladó kötelezettséget vállal arra, hogy a Szerződéssel összefüggésben, annak teljesítése során sem Vevőnél, sem a MÁV Csoporthoz tartozó egyéb vállalkozásnál munkaviszonyban lévő alkalmazottat sem közvetlenül, sem közreműködői útján nem foglalkoztat, kivéve, ha ebbe a Vevő előzetesen írásban beleegyezett. Ezen szabály megsértése szándékos károkozásnak minősül és Eladót teljes kártérítési felelősség terheli. A rendelkezés betartását a Vevő biztonsági szervezete útján bármikor jogosult ellenőrizni.
   7. Eladó tudomásul veszi és hozzájárul ahhoz, hogy amennyiben a Vevő tevékenységének végzését a jelen szerződés hatálya alatt más gazdasági társaság veszi át, úgy ezen gazdasági társaság az Eladó külön hozzájárulása nélkül – az Eladó írásbeli értesítése mellett – jogosult a szerződésbe a Vevő pozíciójába belépni és annak kötelezettségeit átvállalni, illetve jogait gyakorolni, feltéve, hogy ezen szerződéses jogutódlás az Eladó jogait nem csorbítja, kötelezettségeinek teljesítését nem teszi terhesebbé.
   8. Eladó kijelenti, hogy megismerte és elfogadja a MÁV FKG Kft. Etikai Kódexét (elérhető: <http://www.fkg.hu/images/tanusitvanyok/etikaikodex.pdf>), az abban foglalt értékeket a jogviszony fennállása alatt magára nézve kötelezőnek fogadja el. Kijelenti, hogy vitás eset felmerülésekor a MÁV FKG Kft. által lefolytatott eljárásban együttműködik a vizsgálókkal. Vállalja, hogy a MÁV FKG Kft. nevében eljáró személy(ek) Etikai Kódexet sértő cselekményé(ei)t jelzi a MÁV FKG Kft. ügyvezetőjének.
   9. Eladó jelen szerződést aláíró képviselője a Ptk. 3:31.§-ára is különös figyelemmel a jelen szerződés aláírásával kijelenti és teljes körű személyes felelősséget vállal azért, hogy a jelen szerződés vonatkozásában képviseleti joga nincs korlátozva és nyilatkozattétele nincs feltételhez vagy jóváhagyáshoz kötve. Amennyiben az aláíró nyilatkozattétele feltételhez vagy jóváhagyáshoz van kötve harmadik személyekkel szemben, akkor jelen szerződés aláírásával nyilatkozik arról, hogy a feltétel bekövetkezett, vagy a szükséges jóváhagyást megszerezte, illetve a korlátozás nem terjed ki a jelen szerződés megkötésére és aláírására. A szerződő felek rögzítik, hogy az esetleges korlátozás megszegéséből eredő teljes felelősség az aláírót terheli, a korlátozás a MÁV FKG Kft-vel szemben nem hatályos és annak semmilyen következménye a MÁV FKG Kft-t nem terheli.

A Felek kijelentik, hogy a jelen Keretszerződést és a mellékleteit elolvasás és értelmezés után, mint akaratukkal mindenben egyezőt, cégszerűen, szabályszerűen, az aláírásra jogosult képviselőik útján 4 db magyar nyelvű eredeti példányban jóváhagyólag aláírták.

|  |  |
| --- | --- |
| Jászkisér, 2015. | …., 2015. |
| ………………………………………. | ………………………………………. |
| **MÁV FKG Kft.** | **[CÉGNÉV]** |
| …. | [NÉV] |
| ügyvezető | [TISZTSÉG] |
| Vevő | Eladó |